**KULTŪROS IR MENO TARYBOS POSĖDŽIO**

**PROTOKOLAS**

**2022-03-29 Nr. TAR1-62**

Posėdžio data: 2022 m. kovo 23 d., 13:00-15:00 val.

Posėdžio vieta: „Teams“ programėlė.

Posėdžio pirmininkas – dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, Kultūros ir meno tarybos pirmininkas.

Posėdžio sekretorė – Kristina Skiotytė-Radienė, Klaipėdos miesto savivaldybės administracijos Kultūros skyriaus vyr. specialistė.

Dalyvavo (8 nariai iš 11):

1. Dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, KMT (Kultūros ir meno tarybos) pirmininkas;
2. Marius Tumšys, VšĮ „Projektas LT“ direktorius, režisierius;
3. Arvydas Cesiulis, Klaipėdos miesto mero pavaduotojas, Klaipėdos miesto savivaldybės tarybos, Kultūros, švietimo ir sporto komiteto narys;
4. Kristina Jakštė, Kultūros centro „Žvejų rūmai“ kultūrinės veiklos vadybininkė;
5. Romandas Žiubrys, režisierius;
6. Daiva Kšanienė, muzikologė;
7. Daiva Molytė – Lukauskienė, rašytoja;
8. Kristina Jokubavičienė, menotyrininkė.

Kiti posėdžio dalyviai:

1. Eglė Deltuvaitė, Kultūros skyriaus vedėja.

**DARBOTVARKĖ:**

1. **Dėl tarptautinių jūrinių regatų programos finansavimo sąlygų pristatymo.**
2. **Dėl kultūros ir meno tarybos nuostatų pakeitimo.**
3. **Dėl Kultūros ir meno projektų dalinio finansavimo tvarkos aprašo pakeitimo.**
4. **Dėl kultūros ir meno projektų vertinimo ekspertų atrankos aprašo pakeitimo.**
5. **Dėl stipendijų kultūros ir meno kūrėjams skyrimo nuostatų pakeitimo.**

Pridedama:

* + - 1. Tarptautinių jūrinių regatų programos finansavimo sąlygų aprašas;
      2. Kultūros ir meno tarybos nuostatai (lyginamasis variantas);
      3. Kultūros ir meno projektų dalinio finansavimo tvarkos aprašas (lyginamasis variantas);
      4. Kultūros ir meno projektų vertinimo ekspertų atrankos aprašas (lyginamasis variantas);
      5. Stipendijų kultūros ir meno kūrėjams skyrimo nuostatai (lyginamasis variantas).

Prieš pradedant darbotvarkėje numatytų klausimų svarstymą pirmininkas paprašė pasisakyti KMT narių dėl darbotvarkės.

Daiva Kšanienė pasiūlė atidėti 2-4 klausimų svarstymą ir šiuos klausimus svarstyti gyvame KMT posėdyje.

Jonas Genys pasiūlė kitąkart susitikti gyvame posėdyje. Posėdį organizuoti įprastiniu būdu Klaipėdos piliavietės edukacijų salėje, laikantis visų privalomų saugumo reikalavimų.

KMT nariai vienbalsiai nutarė šio posėdžio metu svarstyti tik 1 ir 5 darbotvarkės klausimus.

**SVARSTYTA 1. Dėl tarptautinių jūrinių regatų programos finansavimo sąlygų pristatymo.**

Eglė Deltuvaitė pristatė finansavimo sąlygas. Akcentavo jog Klaipėdos miesto savivaldybės ilgalaikiame strateginiame plane yra įtvirtintas siekis Savivaldybei tęsti dalyvavimą tarptautinių jūrines regatas įgyvendinančių organizacijų veikloje, siekti kad kiekvieną sezoną miestą aplankytų burlaiviai, miestiečiai turėtų galimybę susipažinti su jūrine kultūra, būtų sudaromos sąlygos nenutrūkstamai buriavimo praktikantų skatinimo veiklai. Klaipėdos miesto savivaldybės taryba 2021-07-22 sprendimu T2-183 „Dėl pritarimo sutarties dėl didžiųjų burlaivių regatos „The Tall Ship Races“ organizavimo Klaipėdoje projektui“ apsisprendė vėl priimti Klaipėdoje regatą 2024 m. Todėl ir būtina artimiausiu metu skelbti minėtosios programos dalinio finansavimo konkursą.

Romandas Žiubrys atkreipė dėmesį, jog tais metais, kai mieste vyks regata The Tall Ship Races, reikėtų didinti savanorių rodiklį.

KMT nariai daugiau pastabų neturėjo, pirmininkas pakvietė balsuoti.

Nariai finansavimo sąlygoms pritarė vienbalsiai, pakoreguojant jas pagal R. Žiubrio siūlymą.

**NUTARTA. 1. Pritarti tarptautinių jūrinių regatų programos finansavimo sąlygų aprašui, bei rekomenduoti administracijos direktoriui jį patvirtinti.**

**SVARSTYTA. 2. Dėl stipendijų kultūros ir meno kūrėjams skyrimo nuostatų pakeitimo.**

Eglė Deltuvaitė priminė KMT nariams, kad praėjusio posėdžio metu Kultūros skyrius pristatė KMT nariams idėją koreguoti Stipendijų kultūros ir meno kūrėjams skyrimo nuostatus juos papildant dar viena stipendijų rūšimi – stipendijomis užsienio menininkams. Šią idėją paskatino noras prisidėti prie pastarojo laikotarpio įvykių bei sudaryti sąlygas užsienio menininkams reziduoti Klaipėdoje. Siūlomas stipendijos dydis – 1000 Eur. per vieną mėnesį. Stipendijos trukmė – nuo 3 iki 6 mėn. Pažymėtina, jog individualios stipendijos dydis yra 580 Eur. per vieną mėnesį, o trukmė nuo 6 mėn. iki dviejų metų. Akcentavo, kad didesnė užsienio menininkų stipendija planuojama todėl, kad užsieniečiai atvykstantys į Klaipėdą patirtų didesnės išlaidas nei vietiniai (kelionė, apgyvendinimas).

KMT praėjusio posėdžio metu pastabų neturėjo, todėl Kultūros skyrius parengė Tarybos sprendimo projektą ir pateikė jį svartyti miesto tarybai. Tačiau Kultūros, švietimo ir sporto komiteto posėdžio metu komiteto nariai paprašė klausimą svarstyti KMT. (Kultūros, švietimo ir sporto komiteto 2022 03- 23 posėdžio protokolas Nr. TAR – 34).

Jonas Genys pakvietė KMT narius pasisakyti dėl pateikto projekto.

Vladas Balsys pasisakė už stipendijų dydžio suvienodinimą užsienio ir klaipėdiečių menininkams.

Daugiau esminių pastabų KMT nariai neturėjo.

Jonas Genys pakvietė balsuoti dėl stipendijos dydžio.

Už 1000 Eur. dydžio stipendiją per vieną mėnesį balsavo 4 nariai.

Už 580 Eur. – 2 nariai.

Susilaikė – 1 narys.

**NUTARTA: 2. Pritarti Kultūros skyriaus parengtam Stipendijų kultūros ir meno kūrėjams nuostatų projektui, kuriame numatyta, kad užsienio menininkams skiriamos stipendijos dydis būtų – 1000 Eur. per mėnesį, o trukmė – nuo 3 iki 6 mėn.**

Posėdžio pirmininkas dr. Jonas Genys

Posėdžio sekretorė Kristina Skiotytė-Radienė